Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie

1.	Odhad dopadov na verejné financie
Realizáciou predloženého návrhu vzniknú nároky na financovanie zo strany štátneho rozpočtu v celkovej výške 2 216 668 000 Sk, pričom dopad na jednotlivé roky je nasledujúci:
Rok 2006:  991 463 800 Sk
Rok 2007:  716 516 000 Sk
Rok 2008:  508 688 200 Sk

Financovanie uvedených projektov bude realizované z rozpočtov jednotlivých rozpočtových organizácii, ktoré budú odsúhlasené v rámci schvaľovaní rozpočtov verejnej správy na roky 2006 - 2008.
Návrh finančných výdajov a rozdelenia úloh je uvedený v tabuľke.
2.	Odhad dopadov na obyvateľov, hospodárenie podnikateľskej sféry a iných právnických osôb
Realizácia predloženého návrhu si kladie za cieľ digitalizáciou vybraných služieb verejnej správy zjednodušiť pre občana a podnikateľa vybavovanie vecí verejných. Základné pozitívne dopady na občana a podnikateľa môžeme zhrnúť nasledovne:
•	zníženie administratívneho zaťaženia,
•	zjednodušenie a skrátenie času vybavovania,
•	zlepšenie kvality informácii a informačnej podpory,
•	zvýšenie dostupnosti a úrovne poskytovania služieb,
•	zvýšenie efektívnosti verejnej správy,
•	rast transparentnosti a zníženie korupcie,
•	koncepcia „one stop shops“,
•	zvyšovanie konkurencieschopnosti Slovenskej republiky.

3.	Odhad dopadov na životné prostredie
Realizácia predloženého návrhu predpokladá zníženie negatívnych dopadov na životné prostredie (znížením spotreby papiera).

4.	Odhad dopadov na zamestnanosť
Realizáciou predloženého návrhu sa nepredpokladá žiadny vplyv na zamestnanosť v SR.

5.	Odhad dopadov na podnikateľské prostredie
Realizácia predloženého návrhu bude mať pozitívny vplyv na podnikateľské prostredie, pričom zásadné výhody sú zhrnuté v bode 2.